Eugen Teodorovici a spus, înainte de a-și preda atribuțiile de la conducerea ministerului de finanțe, că nu mai sunt bani în fondul de rezervă al statului.

„Toate sumele pentru salarii au fost asigurate pana la sfârșitul acestui an. Dânșii (liberalii n.r.) trebuie să facă această analiză (dacă sunt bani pentru salarii (n.r.). Sunt filosofii diferite pentru bugetari. Vom vedea care va fi decizia liberalilor.

În fondul de rezervă nu sunt bani. Fondul de rezervă se alimentează din ceea ce ministerele transmit la fondul de rezervă. Nu este nicio problemă. Noi am avut mai mult blocaje, de aceea am făcut și rectificarea bugetară. Astăzi, la fondul de rezervă, având în vedere că avem un nou guvern, rămân actele și sumele la fond”, a declarat fostul ministru al Finanțelor, Eugen Teodorovici, fiind întrebat dacă sunt bani pentru salarii, în contexul în care Ludovic Orban afirma că pentru personalul din sănătate nu sunt bani.

Subiectele tale preferate sunt și la Știrile Digi FM. Ca să știi!

Pe aceeași temă